CELEX: 62020TN0126
Language: bg
Date: 2020-02-27 00:00:00
Title: Дело T-126/20: Жалба, подадена на 27 февруари 2020 г. — Autoridad Portuaria de Bilbao/Комисия

20.4.2020   
            
            
               BG
            
            
               Официален вестник на Европейския съюз
            
            
               C 129/23
            
         
      Жалба, подадена на 27 февруари 2020 г. — Autoridad Portuaria de Bilbao/Комисия
      (Дело T-126/20)
      (2020/C 129/29)
      Език на производството: испански
      
         Страни
      
      
         Жалбоподател: Autoridad Portuaria de Bilbao (Испания) (представители: D. Sarmiento Ramírez-Escudero и X. Codina García-Andrade, адвокати)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  като главно искане, да обяви обжалваното решение за нищожно,
               
            
                  —
               
               
                  във всеки случай, да осъди Европейската комисия да заплати съдебните разноски.
               
            
         Основания и основни доводи
      
      Настоящата жалба е подадена срещу Решение C (2018) 8676 окончателен на Европейската комисия от 8 януари 2019 г. относно данъчното облагане на пристанищата в Испания, като и срещу Решение C (2019) 1765 окончателен на Европейската комисия от 7 март 2019 г. и Решение C (2019) 8068 окончателен на Европейската комисия от 15 ноември 2019 г. (наричани по-нататък „обжалваните решения“).
      Жалбоподателят изтъква пет основания в подкрепа на жалбата си.
      
                  1.
               
               
                  Първо основание: нарушение на член 107, параграф 1 ДФЕС, доколкото освобождаването от данък не представлява предимство
                  В подкрепа на първото основание се изтъква, че мерките за освобождаване от данък, предмет на обжалваните решения, не представляват икономическо предимство, като отмяната на това освобождаване води до икономическа тежест за Autoridad Portuaria, тъй като за този орган продължава да е налице задължението да финансира със средствата си инвестиии в общ интерес.
               
            
                  2.
               
               
                  Второ основание: нарушение на член 107, параграф 1 ДФЕС във връзка с член 296 ДФЕС и член 41 от Хартата на основните права на Европейския съюз, доколкото при проверката за наличие на предимство Комисията не е направила пълен анализ на наличните данни
                  В подкрепа на второто основание се изтъква, че при проверката дали мерките за освобождаване от данък, предмет на обжалваните решения, представляват предимство, Комисията не е направила пълен анализ на данните, представени в хода на производството от Autoridad Portuaria.
               
            
                  3.
               
               
                  Трето основание: нарушение на член 107, параграф 1 ДФЕС, доколкото освобождаването от данък не нарушава, нито застрашава конкуренцията или пък засяга търговията между държавите членки
                  В подкрепа на третото основание се изтъква, че мерките по освобождаване от данък, предмет на обжалваните решения, не подобряват конкурентното положение на пристанищните органи и поради това не е възможно конкуренцията да засегне търговията между държавите членки. Следователно не е налице държавна помощ по смисъла на член 107 ДФЕС.
               
            
                  4.
               
               
                  Четвърто основание: нарушение на член 107, параграф 1 ДФЕС, доколкото освобождаването от данък не е избирателно
                  В подкрепа на четвъртото основание се изтъква, че мерките за освобождаване от данък, предмет на обжалваните решения, не са избирателни, тъй като не представляват изключение от референтната система, и поради това не е налице държавна помощ по смисъла на член 107 ДФЕС.
               
            
                  5.
               
               
                  Пето основание, изложено при условията на евентуалност: дори и да представляват държавна помощ, разглежданите мерки за освобождаване от данък са съвместими с вътрешния пазар
                  В подкрепа на петото основание се изтъква при условията на евентуалност, че дори и да се приеме, че мерките за освобождаване от данък, предмет на обжалваните решения, представляват държавни помощи, тези помощи са съвместими с вътрешния пазар.